ועדת הכספים, כנסת 20, פרוטוקול מספר 94, 2015-10-13 10:00

משה גפני: בוקר טוב, אני מתכבד לפתוח את ישיבת ועדת הכספים.

משה גפני: ביקשתי להוסיף את הנושא בו אנחנו דנים, לאחר שמליאת הכנסת אישרה.

מיקי לוי: אדוני, אחרי שתסיים את דבריך, הצעה לסדר בבקשה.

משה גפני: בסדר.

משה גפני: אני גם רוצה לקיים דיון על הנושא של השופטים.

משה גפני: פנה אלי מנהל בתי המשפט שפיצר בבקשה לדון בנושא הזה של תנאי השופטים.

מיקי רוזנטל: תנאי השופטים או תנאי ההצמדה?

משה גפני: לא.

משה גפני: תנאי השופטים.

משה גפני: תנאי ההצמדה אצלם זה טוב.

משה גפני: תכף אני הולך להגיד מילה לגבי ההצמדה, ואמרתי אותה בישיבה הקודמת.

משה גפני: הדבר הנוסף.

משה גפני: קיבלתי מכתב ממנכ"ל משרד ראש הממשלה והוא רוצה שאני אדון בעניין של תנאי ראש הממשלה - נדמה לי שזה לאור ביקורת של מבקר המדינה שהייתה בנושא הזה – מה ההוצאות הסבירות שראש הממשלה יכול להוציא.

משה גפני: אני לא רוצה להיכנס לפרטים.

משה גפני: אני רק מודיע שאני הולך לקיים על העניין הזה דיון וזה דיון נוסף שאני הולך לקיים, כמו שקיימתי בעבר.

משה גפני: אני סבור שתנאי ההצמדה של כולם, של כל המגזר הציבורי, צריכים להיות שווים.

משה גפני: לא יכול להיות שיהיו תנאים מיוחדים לשופטים ותנאים מיוחדים לחברי כנסת.

משה גפני: חברי כנסת, זה לא בסמכות שלנו בשום מקרה ואני לא מתכוון גם להעביר את זה לכאן.

משה גפני: הסמכות של חברי הכנסת היא ועדת הכנסת ואין לזה קשר לעניין.

משה גפני: בכל מה שקשור לוועדת הכספים, אני רוצה לנסות להגיע - בפעם הקודמת לא הצלחתי להגיע - לתנאים שווים לכולם.

משה גפני: זאת אומרת, ההצמדה צריכה להיות הצמדה שווה.

משה גפני: נדמה לי, אבל זאת כבר היסטוריה ואני לא יודע כי לא הייתי יושב ראש ועדת הכספים, ששכר השרים מוצמד למדד וזה נעשה כדי להיטיב אתם.

משה גפני: נדמה לי שבאותו זמן המדד היה מאוד גבוה.

<שגית אפיק: נכון.

משה גפני: לכן החליטו אז להצמיד את שכר השרים למדד.

משה גפני: במשך השנים, מאז אני כאן, השכר הממוצע במשק הוא הרבה יותר גבוה מאשר המדד ולכן בעצם השרים נמצאים במצב נחות לעומת השופטים.

משה גפני: בשעתו היה לי דין ודברים קשה עם השופטים.

משה גפני: נדמה לי שאמרתי את זה כאן באחת הישיבות.

משה גפני: היה לי קשה עם ורדה אלשיך שהייתה יושבת ראש ועד העובדים של השופטים והיא תקפה אותי נדמה לי ב"דה מרקר".

משה גפני: אני דיברתי אז עם דורית ביניש ודיברתי אתה והיא התנצלה ומאז אנחנו בידידות.

משה גפני: ורדה אלשיך כבר פרשה לגמלאות.

משה גפני: כנראה שאלה שאני רב אתם, בסוף אני חבר שלהם.

מיקי רוזנטל: אתה אומר שאם רוצים להבטיח יחסים אתך, בוא נתחיל לריב.

משה גפני: כן, אבל אני צדקתי מכיוון שבאמת אי אפשר לבוא לכאן ולהגיד שכאן ייעשה בדיוק מה שאתה רוצה שיהיה.

משה גפני: היא רצתה שיהיה דבר מסוים ואני חלקתי עליה.

משה גפני: אמרתי את דעתי כאן על השולחן.

משה גפני: בעזרת השם אני אקיים את הדיון הזה.

משה גפני: זה דיון ארוך וייקח יום שלם.

משה גפני: אני לא יכול לעשות אותו עכשיו.

מיקי רוזנטל: זאת שאלה של ראש הממשלה.

מיקי רוזנטל: זה לא עניין של שכר.

משה גפני: ועדת הכספים היא ועדת שירות, לא רק בשכר של נשיא המדינה, של ראש הממשלה, של השרים, של מבקר המדינה.

משה גפני: זה לא רק בעניין של השכר אלא אלה התנאים הנלווים.

משה גפני: זאת ההצמדה.

מיקי רוזנטל: בסדר.

מיקי רוזנטל: הנושא של ראש הממשלה הוא סבוך שבעתיים.

משה גפני: כן.

משה גפני: בסדר.

משה גפני: אי אפשר לעשות אותו במצב הנוכחי.

משה גפני: גברתי היועצת המשפטית, מה אני רוצה לבקש מהוועדה שתקבל החלטה היום?

<שגית אפיק: למעשה המצב שהיה קודם לקבלת החוק הנורבגי היה כזה שלמרות שחוק הגמלאות קובע שוועדת הכספים תקבע את הגמלאות של שר, ראש ממשלה, השופטים וכולי, סגן שר לא נכלל בגדר חוק הגמלאות בתוספת כמי שוועדת הכספים יכולה להחליט לגביו.

<שגית אפיק: כדי לפתור את הבעיה הזאת לאורך השנים, סגני שרים למעשה קיבלו את אותן זכויות שקיבלו חברי הכנסת לעניין גמלאות והוחלה לגביהם החלטת הגמלאות של חברי הכנסת.

<שגית אפיק: אחרי שהתקבל החוק הנורבגי, נוצר מצב שיש סגן שר שהוא לא חבר כנסת ולכן במסגרת התיקון של החוק הנורבגי תוקן בתיקון עקיף חוק הגמלאות והתווספו לתוספת גם סגני השרים.

<שגית אפיק: אתמול במליאת הכנסת הוועדה הוסמכה לדון בגמלאותיהם של סגני שרים.

<שגית אפיק: הכנסת למעשה הסמיכה את הוועדה בדומה לכל יתר נושאי המשרה שהוועדה ממילא דנה בהם לדון בגמלאות גם של סגני השרים.

<שגית אפיק: עכשיו בעצם ההחלטה שאנחנו מביאים בפניכם היא החלטה שקובעת את השוואת הזכויות של סגן שר לזכויות של חברי כנסת כך שיישמר הרצף גם לעניין מענק פרישה, גם לגבי הזכויות הפשוטות יותר – טלפונים, תקשורת, עיתונים, פרסומי ממשלה וכיוצא באלה.

<שגית אפיק: זאת כרגע הוראה כללית שבעצם יוצרת את ההשוואה.

<שגית אפיק: הוועדה תצטרך, כפי שאמר יושב ראש הוועדה בתחילת דבריו, להיכנס לפרטי הזכויות כאשר נביא את כל הדברים בפניכם ואז אנחנו ניכנס ונדון בזכות זכות ונבחן אותה.

<שגית אפיק: כרגע המטרה היא לשמור על רצף כך שסגן שר שהוא לא חבר כנסת יקבל את אותן זכויות בדיוק של סגן שר שהוא חבר כנסת ולהיפך.

<שגית אפיק: אני אקריא את ההחלטה?

משה גפני: כן, בבקשה.

מיקי לוי: אדוני רוצה לתת לי את זכות הדיבור להצעה לסדר?

משה גפני: כן.

משה גפני: הצעה לסדר.

מיקי לוי: ההצעה הדחופה שלי לסדר מסתמכת על מחקר מאוד מאוד טרי של מרכז המחקר והמידע, מאוד מאוד מדאיג בו מרכז המחקר מתריע על כך שהגירעון החזוי ב-2017 אמור להיות ארבעים מיליארד שקלים וב-2018 יהיה 41 מיליארד שקלים.

מיקי לוי: זה אומר שמונה מיליארד שקלים מעל לגירעון הצפוי.

מיקי לוי: זה מאוד מאוד מאוד מטריד.

מיקי לוי: המחקר נמצא לפני.

מיקי לוי: סתם לדוגמה, אני הייתי אתך באותה תפיסת עולם שביטול אחוז אחד מע"מ, 4.5 מיליארד שקלים, הוא מוקדם מדי, הוא לא חזוי, הוא נעשה אחרי תקציב המדינה.

מיקי לוי: כל הצעדים האלה בסופו של יום יביאו לכך שב-2017 בחוסר ברירה אנחנו נצטרך להכניס ידינו לכיסם של האזרחים.

מיקי לוי: יש האטה כלכלית בכלכלת העולם, הצפי שתהיה האטה כלכלית גם אצלנו והצמיחה תיפגע.

מיקי לוי: כאשר הצמיחה תיפגע, מי יודע לאן יגיע הגירעון הזה ונידרש למסים נוספים.

מיקי לוי: מתוך דאגה אמיתית אדוני, אני מבקש ממך לזמן את החשבת הכללית באוצר, את ראש אגף התקציבים ואת הכלכלן הראשי כדי שיפרסו בפנינו האם המהלכים שנעשו עכשיו הם אשר יפגעו בצמיחה או האם הגירעון הזה הצפוי שאמור לפגוע בכלכלת ישראל יבוא לכדי ביטוי.

מיקי לוי: מה צריך לעשות כדי שלא נהיה שם.

משה גפני: תודה.

מיקי לוי: אני מבקש לזמן דיון בעניין הזה.

משה גפני: טוב.

משה גפני: אתה יודע שאחרי כן יש את הדיון של הפחתת הגירעון.

משה גפני: אחרי סעיף 3.

מיקי לוי: אם אדוני רוצה לדבר על שנת 2017, אני אשמח מאוד כי הנתונים שמרכז המחקר הוציא – לא אני – שאתמול למדתי אותם היטב, הם נתונים מאוד מאוד מדאיגים.

משה גפני: בסדר.

משה גפני: אני רוצה להגיד לחברי הכנסת אילו הם הנושאים שיש לנו היום על סדר היום.

משה גפני: הנומרטור - אני עדיין לא מביע עמדה - הוא מדבר גם על 2017, גם על הפחתת הגירעון והוא באמת מדבר על 2015 ו-2016.

משה גפני: זה חוק שאנחנו צריכים להצביע עליו.

משה גפני: נצטרך להיכנס לתוך העניין הזה ונראה אם נעשה דיון מיוחד בנושא.

<שגית אפיק: אני מקריאה.

<שגית אפיק: החלטת גמלאות לנושאי משרה ברשויות השלטון, שרים וסגני שרים ושאריהם, הפסקת חברות בכנסת לפי הוראות סעיף 42ג לחוק יסוד: הכנסת (הוראת שעה), התשע"ו-2015.

<שגית אפיק: בתוקף הסמכות לפי סעיף 1 לחוק גמלאות לנושאי משרה ברשויות השלטון התשכ"ט-1969, מחליטה ועדת הכספים של הכנסת לאמור: הוראות לעניין הפסקת חברות בכנסת לפי הוראות סעיף 42ג לחוק יסוד: הכנסת של שר או סגן שר לשעבר (הוראת שעה).

<שגית אפיק: סגן שר לשעבר שחברותו בכנסת נפסקה לפי הוראות סעיף 42ג לחוק יסוד: הכנסת – זה החוק הנורבגי – יחולו עליו הוראות החלטת גמלאות לנושאי משרה ברשויות השלטון, חברי הכנסת ושאריהם, התש"ל-1969 (להלן – החלטת גמלאות לחברי הכנסת) כפי שהן חלות על סגן שר לשעבר שכיהן כחבר הכנסת.

<שגית אפיק: שר לשעבר או סגן שר שחברותו בכנסת נפסקה לפי הוראות סעיף 42ג לחוק יסוד: הכנסת, יחולו עליו בתקופת כהונתו כשר או כסגן שר כאמור הוראות סעיף 15 להחלטת גמלאות לחברי הכנסת כאילו המשיך לכהן כחבר הכנסת.

<שגית אפיק: תחילתה של החלטת הגמלאות תהיה מאתמול, מהיום שבו הוסמכה ועדת הכספים לקבל את ההחלטה הזאת.

<שגית אפיק: אנחנו נשלח את זה לפרסום ברשומות יחד עם הסמכת ועדת הכספים.

משה גפני: זה מתחיל מאתמול.

<שגית אפיק: כן.

משה גפני: בסדר.

משה גפני: יש התנגדות לעיין הזה?

מיקי רוזנטל: לא, אין התנגדות.

מיקי רוזנטל: שאלה.

מיקי רוזנטל: יש שני סוגים של תנאים לחברי כנסת, אלה שהייתה להם פנסיה תקציבית ואחר כך זה השתנה.

מיקי רוזנטל: זה משנה כאן משהו?

<שגית אפיק: לא.

מיקי רוזנטל: זה לא משנה את המעמד.

מיקי רוזנטל: רק רציתי שאלת הבהרה.

<שגית אפיק: אני רק אומר עוד דבר.

<שגית אפיק: ההחלטה הזאת היא בעצם צמודת חוק נורבגי.

<שגית אפיק: כיוון שהחוק הנורבגי כרגע חל רק בכנסת ה-20, ההחלטה הזאת למעשה רלוונטית רק לכנסת ה-20.

משה גפני: את הדיון עליו אתה מדבר, נקיים מיד אחרי התקציב.

מיקי רוזנטל: בסדר גמור.

משה גפני: מי בעד אישור החלטת גמלאות של נושאי משרה ברשויות השלטון (סגנים ושרי סגנים ושאריהם)?

משה גפני: בעד – פה אחד

משה גפני: ההחלטה אושרה והיא חלה מאתמול.

משה גפני: תודה רבה.

משה גפני: אני מודה לכם.

משה גפני: אנחנו עוברים לסעיף השני.